I Hannah sin leilighet kan du forvente deg god atmosfære og rolige omgivelser. Leiligheten ligger ved en liten park, der det er hyggelig å oppholde seg. God plass for en familie med to voksne og to store barn. Mye fint og spennende å hvile øynene på rundt om kring i leiligheten, både for små og store. Sengene var veldig gode og nydelig oppredd, og Hannah hadde satt frem friske blomster i vaser. Hun hadde også kjøpt inn egg, melk og pålegg til vår første frokost, noe som var til stor hjelp da vi kom frem sent på kvelden. Det ligger et bakeri rett ved der vi kjøpte ferskt brød hver morgen. Hannah svarte raskt på meldinger og all kommunikasjon gikk kjempefint. Vi kan trygt anbefale å bo her! Tusen takk for oss, vi kommer gjerne igjen!